У 2017 годзе ўбачыла свет кніга “Зусім іншы горад. Гродна і гродзенцы ў вусных успамінах.” Укладальнікамі гэтай працы з’яўляюцца вядомыя гісторыкі Таццяна Касатая і Андрэй Вашкевіч. У кнізе змешчаны ўспаміны 23 жыхароў Гродна і яго ваколіц. Кожны ўспамін у гэтай кнізе з`яўляецца індывідуальным і непаўторным, але ўсе яны аб`яднаны адной тэмай – гісторыя Гродна і гродзенцаў. Гэта апісанне гарадской прасторы, штодзённых спраў, незвычайных падзей, суседзяў, сяброў і гарадскіх знакамітасцей. Таксама на старонках выдання прадстаўлена вялікая галерэя рэдкіх фотаздымкаў даўняй Гародні і яе тагачасных жыхароў.